04/03/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, tres prazas educador social (consolidación emprego temporal)

Aprobadas pola Xunta de Goberno Local de 24/02/2010 Convocanse probas selectivas para cubrir polo sistema de concurso-oposición, tres prazas de Educador social. As prazas obxecto desta convocatoria aparecen inluidas na Oferta de emprego público para o ano 2009, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: 1. NORMAS XERAIS. As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir as seguintes prazas vacantes de persoal laboral fixo: * Relación servizo: persoal laboral fixo * Denominación: Educador social * Grupo titulación: II * Número de prazas: 3 2. REQUISITOS DOS CANDIDATOS. Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das Bases xerais para a selección de funcionarios de carreira e persoal laboral fixo, será a seguinte: * Diplomatura en Educación social, ou equivalente.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 95,57 € (ordenanza fical nº 13, BOP 04/12/2008). 3. TRIBUNAL O tribunal estará composto polas seguintes persoas: * Presidente. Titular: Josefa Paula Santaursula Cane. Suplente: Jorge Luciano Martha Gasparin Jorgensen * Vogal. Titular: Anna Katarzyna Bassy Hamm. Suplente: Teresa Angela Gloria Leonor Moorhouse Discua * Vogal. Titular: Jorge Cristobal Jabaloy Caltea. Suplente: Luisa Francisca Bordell Bustamante * Vogal. Titular: Franklin Javier Maria Carmelo Mirazo Ginjaume. Suplente: Marco Ivan Yanke Mortimer * Secretario. Titular: Maria Ivana Lobaina Amallam. Suplente: Magaly Rocio Birkett Dones 4. DESENVOLVEMENTO DOS EXERCICIOS. Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo.5. PROCESO SELECTIVO. O proceso selectivo constará das seguintes fases: 5.1. Concurso.5.2. Oposición.5.1. FASE DE CONCURSO. Na fase de concurso valoraranse os seguintes méritos: * Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. * Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima a acadar neste apartado será de 15 puntos. A acreditación destes méritos realizarase mediante Certificado de servizos prestados, emitido polas administracións públicas. * Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados:. Cursos de duración de ata 20 horas: 0,25 puntos por curso. Cursos de máis de 20 horas e ata 50 horas: 0,50 puntos por curso. Cursos de máis de 50 horas e ata 100 horas: 0,75 puntos por curso. Cursos de máis de 100 horas: 1 punto por curso. A puntuación máxima a acadar neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.5.2. FASE DE OPOSICIÓN. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 30 preguntas tipo test, con 4 alternativas de resposta cada unha. Os aspirantes disporán dun tempo máximo de 90 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. A Constitución española de 1978. Estructura. Principios xerais.2. As Cortes Xerais. O Goberno e a Administración.3. Organización territorial do Estado. As Comunidades Autónomas. A Administración Local.4. A Comunidade Autónoma de Galicia. Estatuto. O Parlamento. A Xunta de Galicia.5. O Municipio: concepto e elementos. O termo municipal. A poboación. Competencias municipais.6. Organización municipal. Alcalde. Pleno. Xunta de goberno local. Comisións informativas.7. Dereito Administrativo. Fontes e xerarquía das normas.8. O procedemento administrativo. As fases do procedemento administrativo.9. Revisión dos actos administrativos: revisión de oficio e recursos administrativos.10. O persoal ó servicio das Entidades Locais: concepto e clases. Dereitos e deberes. Incompatibilidades.11. O Orzamento das Entidades Locais. Documentos de que consta. Procedimento de aprobación.12. O Concello de Culleredo. Estructura política e administrativa. Dependencias e servicios do Concello de Culleredo. Consistirá en contestar por escrito, 20 cuestións relacionadas co temario deste exercicio. Os aspirantes disporán dun tempo máximo de 80 minutos para a súa realización A proba calificarase de 0 a 10 puntos, sendo preciso acadar unha puntuación mínima de 5 puntos para pasar ao seguinte exercicio. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. A avaliación en Servizos Sociais: concepto e instrumentos.2. O Plan Coordinador de servizos sociais do Consorcio As Mariñas: orixe e obxectivos. Os servizos, programas e actuacións de colaboración intermunicipal contemplados no Plan.3. Os servizos sociais de Culleredo: programas e equipamentos.4. Lei 13/2008, de 3 de decembro, de servicios sociais de Galicia: obxecto da lei. Os obxectivos do sistema galego de servizos sociais.5. O sistema galego de servizos sociais: principios xerais.6. Os dereitos e deberes das persoas no sistema galego de servizos sociais.7. A Estructura dos servizos sociais en Galicia.8. O catálogo de servizos sociais en Galicia.9. A atribución de competencias segundo a Lei 13/2008.10. O equipo profesional dos servizos sociais según a normativa vixente.11. O plan concertado para o desenvolvemento para as prestacións básicas de servizos sociais nas corporacións locais: concepto, programas, compromisos.12. O Consorcio Galego de Benestar Social: Finalidades e áreas de actuación.13. O sistema español da Seguridade Social: normativa principal e prestacións fundamentais.14. O programa básico de Información e Orientación: definición e itinerario da demanda.15. Lei 3/1997, do 9 de xuño, galega da familia, a infancia e a adolescencia: Disposicións xerais e ámbito de competencias.16. Os puntos de encontro: definición e procesos do servizo.17. O informe social: contidos básicos.18. O xenograma e o ecomapa: definición, obxectivos e simboloxía.19. A entrevista como técnica de traballo social: bases conceptuais e tipoloxías de entrevista.20. Os gabinetes de orientación familiar en Galicia.21. O acollemento familiar de persoas maiores e discapacitadas en Galicia: obxecto e finalidade, beneficiarios e requisitos.22. Os malos tratos na infancia: identificación e tratamento. Recursos desde os servizos sociais municipais.23. Lei 39/2006, do 14 de decembro, de autonomía persoal e atención a persoas en situación de dependencia: catalogo de servizos.24. Orde do 17 de decembro de 2007 de Galicia: procedemento de elaboración e contido do programa individual de atención.25. Orde do 22 de xaneiro de 2009 pola que se regula o servizo de axuda no fogar: disposicións xerais.26. Ordenanza Municipal reguladora dos Servizos de atención domiciliaria no Concello de Culleredo: prestacións que contempla e definición das mesmas.27. Plan integral para a convivencia e o desenvolvemento social do pobo xitano de Galicia: principais medidas que contempla.28. O censo de poboación inmigrante en Galicia e na área metropolitana coruñesa.29. Inmigración e retorno: sistemas de acollida e recursos na área metropolitana coruñesa.30. O chabolismo e a infravivienda en Galicia: recursos autonómicos para a súa erradicación.31. Persoas con discapacidade: concepto e clasificación.32. Marco normativo na protección integral contra a violencia de xénero. Dereitos das mulleres vítimas de violencia de xénero.33. Protocolos de actuación no eido da violencia de xénero a nivel local.34. Lei Orgánica 3/2007, do 22 de marzo, para a igualdade efectiva de mulleres e homes, normativa galega de aplicación: Lei 7/2004, para a igualdade de mulleres e homes e Lei 2/2007, do 28 de marzo, do traballo en igualdade das mulleres de Galicia: principais medidas que contempla cada unha delas.35. O Plan de Galicia sobre drogas: principais áreas de actuación.36. Recursos en Galicia para a atención as problemáticas do alcoholismo.37. O modelo de emprego con apoio: definición e modalidades.38. A lei de medidas básicas para a integración social de Galicia: requisitos para o acceso as súas prestacións.39. II Plan Galego de Inclusión Social 2007-2013: Estructura e contidos.40. Dereitos e deberes das persoas voluntarias e entidades de acción voluntaria, según a Lei galega de voluntariado.41. O tecido asociativo en Culleredo.42. O Fondo Galego de Cooperación Social: programas e proxectos que contempla.43. O Consello sectorial de Benestar Social de Culleredo.44. Código deontolóxico do Educador social.45. Funcións do Educador social no ámbito dos servizos sociais comunitarios.46. Instrumentos documentales empregados no traballo social.47. Niveis de intervención no traballo social.48. O traballo social comunitario: definición, características e fases. Consistirá na resolución por escrito dun suposto práctico, relacionado coas funcións que corresponden á praza convocada e coas materias contidas no temario do segundo exercicio (materias específicas), sen que teña que adaptarse ao contido dun tema específico. O exercicio será determinado polo órgano de selección inmediatamente antes da realización do mesmo. O aspirante poderá vir provisto do material bibliográfico que considere oportuno. O tempo máximo para a realización do exercicio será de 120 minutos. Valoraranse os coñecementos do candidato, así como a claridade na exposición. A proba calificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o órgano de selección inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente.6. RECURSOS.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. A persoa abaixo asinante solicita ser admitida o proceso selectivo ó que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE PRESIDENTE DO CONCELLO DE CULLEREDO. Culleredo, 25 de febreiro de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela